לילי מון

**לילי מון**, מיוצג בידי האמוג'י **🍋**, היא ישות סוריאל שמתחרה בעונה הראשונה של מירוץ הסוריאל של רוליפולי. מון ידועה במבטא האמריקאי הכבד שלה ובנטייה שלה להגיד הרבה ג'יבריש לפני כל משפט שהיא אומרת. לעיתים היא גם אומרת ג'יבריש נוסף במהלך המשפט עצמו. מון רגועה רוב הזמן אבל נוטה לכעוס באופן פסיבי-אגרסיבי. היא שונאת את רוליפולי.

על אף שלילי עצמה לא אמרה את המונח הרבה פעמים, המילים הראשונות שאמרה כשנכנסה לתחרות ("גיבילי זיפליץ") הפכו לסימן היכר שלה ולמשפט אייקוני מהתוכנית.

היא זכתה באתגר בר-התגדולת בפרק החמישי, על הופעתה באלתור האלפביתי, כמו גם בפרק השביעי על המהפך שעשתה למלח הקפלופוב.ית.

## השתתפות במירוץ הסוריאל של רוליפולי

לילי מון משתתפת בעונה הראשונה של מירוץ הסוריאל של רוליפולי. מקומה בעונה עדיין לא ידוע.

### כניסה למירוץ

**הוראות במה**: "לילי נכנסת לחדר הנביאים וממירה את מצב הצבירה שלה לנוזל. היא זורמת בחריצים בין הבלטות ברצפה ואז מחזירה את עצמה למצב מוצק. היא מאחה את האיברים הפנימיים שלה"

**קונפשיונל ראשון**: "גיבילי זיפליץ. מיני מיניטיפטיפ אני לילי מון. קזומבבה דישגי גציגי קנטלופי אני אנצח בתחרות. גיביזיף קשיקישיקי אולי לא בעצם"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, לילי מון נכנסה לבמה לבושה בגופייה של בני יהודה עליה היה כתוב המספר 23 והשם Diaryea באותיות גדולות. היא החזיקה גלידה והעמידה פנים שהיא אוכלת אותה. היא הציגה את החמשיר הבא: "קיפצק גשבזדב תצביעו / גלע פקרצר תצשוש לי / גזמח נגש ולא / בז גצ לשאר / גשצכץ המתמודדים". בסוף הפרק, היא הוכרזה כמוגנת מפני הודחה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר, לילי התמודדה מול בוא תגזים. היא ביקשה מהכדור שיתרחק ממנה, אבל הפסידה לבוא, שהצליח לשכנע את הכדור לנוע קדימה ועלה לגמר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. באתגר זה, לילי עלתה למסלול עטופה בנייר טואלט כמו מומיה ועל ראשה היה כובע מחודד של ה-KKK. על בית החזה שלה היו מוטבעות המילים "שליבידי זיפליץ" ב-WordArt כסוף. הנעליים שלה היו עשויות מפאייטים ונצנצים. היא ייצגה את מפלגת ישראל ביתנו ולא היה לה מצע. מלוא ההשתתפות שלה באתגר הייתה מושתתת על העלבה חוזרת ונשנית של רוליפולי. בסיום הפרק, רוליפולי חשף בלב כבד שהיא מוגנת מפני הדחה.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. לילי בחרה לחזור בזמן ולרצוח את יוסף סטאלין במטרה למנוע הרבה מקרי מוות, אבל זה הוביל למלחמת עולם. בכך, לילי לא הצילה חיים אלא הובילה ל-19,708,208 מיתות, וסיימה את האתגר במקום האחרון.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. לילי עלתה לבמה לבושה במכנסיים נפוחים וכסופים ווסט זוהר ועל ראשה היה אפרו כתום ומטולטל. על הגב שלה היה יש תיק טיולים שהיה מלא בקרח וטפטף מים קרים. היא בחרה לנהל שיחה עם חבר "הקרמבויז" דובי בז'ראנו. בסיום הפרק, הוכרז שהיא מוגנת מהדחה.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. הבדיחה של לילי הייתה: "גשבדסז צבילובי גפטק למה סטיב יהיה מנחה יותר טוב לתוכנית הזו? גבדספ פצקצ אתה מנחה זבל יא מטומטם". היא לא זכתה באתגר.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". היא גילמה את פרל קראב. בסיום הפרק, היא ספגה ביקורות שליליות, אבל לא הייתה מועמדת להדחה.

### זה רק משחק

בפרק החמישי של העונה, "זה רק משחק", ישויות הסוריאל ביצעו משימות שהיו קשורות למשחק ותיאטרון.

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. רוליפולי ביקש מלילי לשחק חייזר ומשירה נאור לגלם עמוד חשמל שלא יודע לדבר, אבל שירה נאור בחרה לגלם עמוד תאורה שיודע לדבר רק עם חייזרים במקום זאת. לילי סיימה במקום החמישי באתגר עם ציון של 5 מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. משום שלילי מתחילה כל משפט בגיבוב אקראי של צלילים, האתגר לא היה קשה בשבילה. היא שברה את הקיר הרביעי מספר פעמים ואמרה הברות רנדומליות כשהישויות הגיעו לאות קשה (גימ"ל, טי"ת, עי"ן, וכו'). היא ביקרה את מיטקה בחריפות כאשר זו ניסתה לרמות ולהגיד מילים שלא מתחילות באות שלהן (לדוגמה, כשאמרה באות קו"ף "קתבתם" במקום "כתבתם"). לאחר התייעצות השופטים, הוכרז שלילי ניצחה באתגר וזכתה בחסינות בפרק הבא.

### קרא, קרא, קרא

בפרק השישי של העונה, "קרא, קרא, קרא", ישויות הסוריאל ביצעו אתגר בר-תקטונת בנושא קריאה ואתגר בר-תגדולת בנושא כתיבה.

#### **אתגר בר-תקטונת**

באתגר בר-התקטונת, שבע הישויות התבקשו לקרוא (או לקרוע) אחד את השני - כלומר להעליב בידידותיות ובאופן שנון תוך ציון הפגמים של הישות אליה מדברים. באתגר זה, הקהל בבית הצביע, והמנצח קיבל נקודות בונוס באתגר בר-התגדולת. לילי קיבלה 5 קולות וסיימה במקום החמישי באתגר.

#### **אתגר בר-תגדולת**

באתגר בר-התגדולת, הישויות היו צריכות לחשוב על רעיון לספר, לעצב לו כריכה קדמית ואחורית, כולל כותרת, תת-כותרת, ותקציר עלילה. לילי עלתה לבמה בתוך רובוטריק גדול וכבד שדרך בכבדות על רצפת חדר הנברשות והרעיד את כולו בכל צעד. הוא אמר "גיבילי זיפליץ" שוב ושוב. לילי קפצה מתוך הרובוטריק לבושה בבגד גוף לבן כשסביב מותניה כרוך נחש קוברה. היא הציגה ספר דרמה בשם "טעות גורלית" שתקציר העלילה שלו היה מעורפל מאוד והסתיים במילים "רוליפולי אידיוט". לדברי לילי, הספר הוא רב מכר שמכר 60 מיליון עותקים. לילי קיבלה ביקורות שליליות אבל ניצלה מהדחה בשל החסינות שלה.

### גברתי וגבירותיי, מהפך

בפרק השביעי של העונה, "גברתי וגבירותיי, מהפך", ישויות הסוריאל ביצעו משימות בנושא מהפך.

#### **אתגר בר-תקטונת**

באתגר בר-התקטונת, שש הישויות היו צריכות לעצב כובע ולהניח אותו על הראש של אחד משישה קפלופובים. לילי הניחה את הכובע שלה, שגובהו היה 29.56 ס''מ, על מלח, וזכתה במשימה.

#### **אתגר בר-תגדולת**

באתגר בר-התגדולת, הישויות היו צריכות להפוך את הקפלופובים מהאתגר בר-התקטונת לישויות סוריאל. עליהן היה לתת להם שם, להדריך אותם כיצד לדבר עם השופטים, ולהלביש אותם בלבוש סוריאליסטי. לילי זכתה באתגר בר-התקטונת, ובכך הרוויחה את הזכות לבחור איזה קפלופוב יעבוד עם איזו ישות סוריאל. משום שנרקמה ביניהם.ן קשר עמוק, לילי בחרה לעבוד עם מלח באתגר בר-התגדולת. הסולטן פפר (השם החדש של מלח) נכנס.ה למסלול לבוש.ה בבגד שחצוי באמצע, שחציו הימני חליפה מקצועית עם חצי עניבת פרפר בצבע שחור וחציו השמאלי שמלת חתונה עם הינומה שהייתה חצויה באמצע הפנים של מלח. ההפרדה בין שני החצאים הייתה מרוצפת בדם מזויף מכף רגל ועד ראש, ולאחורי הבגד היה מחובר בריצ'רץ' כובע קפוצ'ון שחציו כחול וחציו ורוד ומתוכו יצא אננס. על המסלול, מלח תקף.ה מילולית ופיזית את רוליפולי. בסיום האתגר, נחשף שלילי ומלח זכו באתגר.

### המחזמרוליפולי

בפרק השמיני של העונה, "המחזמרוליפולי", ישויות הסוריאל כתבו וביצעו מחזמר.

#### **אתגר בר-תקטונת**

באתגר בר-התקטונת, כל אחת מחמש הישויות הוציאה מהקיר בובת יד בדמות ישות אחרת שנותרה במירוץ, והישויות התבקשו לחקות אחת את השנייה. לילי הוציאה מהקיר בובה בדמותו של אור לוג-אין, וחיקתה אותו באופן שגרם לשופט האורח לין-מנואל מירנדה למקם אותה מקום האחרון באתגר.

#### **אתגר בר-תגדולת**

באתגר בר-התגדולת, הישויות השתתפו במחזמרוליפולי, מחזמר שנכתב על ידיהן. בנוסף, הן עיצבו תלבושת שמייצגת אחת מחמש התכונות שהופכות ישות סוריאל לפורייה (מקוריות, וכחנות, נחישות, גמישות וודאות). לילי זכתה לחלק את התכונות משום שהיא זכתה באתגר בר-התגדולת בשבוע הקודם, ונתנה לעצמה את התכונה "עקשנות". היא עלתה לבמה בבגדים רגילים (כמחווה לרורקינט תחבור"צ) ודרשה שרורקינט תחזור לתחרות. לאחר מכן, היא הרביצה לרוליפולי בעין. במחזמר, היא גילמה את ישות הסוריאל האלימה, ושרה שיר בשם "אתם לא רוצים לעצבן אותי".